Hommikul näitas kraadiklaas akna taga 16 külmapügalat. Kahtlustasin, et auto ei käivitu (käivitus). Mõtlesin, et Notsul on kindlasti külm ja toppisin talle kampsuni poolmantli alla (oli mõistlik mõte). Ennast riietasin pikka mantlisse ja mähkisin sooja salli lisaks (oli ka  abiks). Keerasin küttevee temperatuuri 40-lt 50-le. (hambad ei plagise enam ülemisel korrusel)    Ja kogu selle külmajama keskel magas bernatüdruk öö välistrepi matil mitte kuudis. Ei lõdisenud ega plagistanud hambaid, lihtsalt põõnas maailma magusaimat und. Lisada võib ka, et ei lahminud sisse mitut liitrit vett ega ähkinud suurest palavusest. Olla päeval teine toaski käinud, kassi kausist krõpsud noolinud ning kohe ukse juurde õue kraapima siirdunud.  Koeraelu...